
讬讜诪讗 讬讗 注"讘 - 驻讬专讜砖 砖讟讬讬谞讝诇抓

讘讬转 砖注专 讻诇讜诪专 讘讬转 拽讟谉 砖诇讬讚 讛砖注专 讛注砖讜讬 诇砖诐 砖诪讬专转 讛驻转讞. 讗讻住讚专讛 (讻注讬谉 诪专驻住转 驻转讜讞讛) 讜诪专驻住转 讛诪砖诪砖转 讻驻专讜讝讚讜专 诇讚讬专讜转 专讘讜转 砖讗祝 讛诐 讬讛讬讜 讞讬讬讘讬诐 讘诪讝讜讝讛 鈥� 转诇诪讜讚 诇讜诪专: "讘讬转", 诇诇诪讚: 诪讛 讘讬转 诪砖诪注讜 讚讜讜拽讗 讝讛 讛诪讬讜讞讚 诇讚讬专讛, 讬爪讗讜 讗诇讜 砖讗讬谉 讛诐 诪讬讜讞讚讬谉 诇讚讬专讛, 讜谞讜注讚讜 诇诪注讘专 讘诇讘讚 讗讜 诇爪专讻讬诐 讗讞专讬诐, 砖讛诐 驻讟讜专讬诐 诪谉 讛诪讝讜讝讛.


讬讻讜诇 砖讗谞讬 诪专讘讛 讘讞讬讜讘 讛诪讝讜讝讛 讗祝 讘讬转 讛讻住讗 讜讘讬转 讛讘讜专住拽讬 讜讘讬转 讛诪专讞抓 讜讘讬转 讛讟讘讬诇讛 鈥� 转诇诪讜讚 诇讜诪专: "讘讬转", 诪讛 讘讬转 讛讜讗 诪拽讜诐 讛注砖讜讬 诇讻讘讜讚 讜诇讻讘讚 讗谞砖讬诐 讛讘讗讬诐 讘转讜讻讜 鈥� 讗祝 讻诇 诪拽讜诐 讛注砖讜讬 诇讻讘讜讚, 讬爪讗讜 讗诇讜 砖讗讬谞诐 注砖讜讬讬谉 诇讻讘讜讚.


讬讻讜诇 砖讗谞讬 诪专讘讛 讘讞讬讜讘 诪讝讜讝讛 讗祝 讗转 讛专 讛讘讬转 讜讛诇砖讻讜转 砖讘讜 讜讛注讝专讜转 砖讘讜 鈥� 转诇诪讜讚 诇讜诪专: "讘讬转", 诇讜诪专: 诪讛 讘讬转 砖讛讜讗 讞讜诇 鈥� 讗祝 讻诇 诪拽讜诐 砖讛讜讗 讞讜诇, 讬爪讗讜 讗诇讜 砖讛谉 拽讜讚砖. 注诇 讻诇 驻谞讬诐 诇诪讚谞讜 诪讘专讬讬转讗 讝讜 砖讬砖 讞讻诪讬诐 讛住讘讜专讬诐 砖讘讬转 讛转讘谉 讜讘讬转 讛讘拽专 住转诐 讞讬讬讘讬诐 讘诪讝讜讝讛, 讘谞讬讙讜讚 诇砖讬讟转 专讘 讬讛讜讚讛 砖讛讻诇 诪讜讚讬诐 砖讛诐 驻讟讜专讬诐, 讜讛专讬 讝讜 转讬讜讘转讗 诇砖讬讟转讜. 讜讘讛讻专讞 讬砖 诇拽讘诇 讗转 讚讘专讬 专讘 讻讛谞讗 砖拽讬讬诪转 诪讞诇讜拽转 转谞讗讬诐 讘注谞讬谉 讝讛.


讗 转谞讬 [砖谞讛] 专讘 砖诪讜讗诇 讘专 讬讛讜讚讛 讘专讬讬转讗 拽诪讬讛 [诇驻谞讬] 专讘讗: 砖砖讛 砖注专讬诐 驻讟讜专讬谉 诪谉 讛诪讝讜讝讛: 砖注专 讘讬转 讛转讘谉, 讜砖诇 讘讬转 讛讘拽专, 讜讘讬转 讛注爪讬诐, 讜讘讬转 讛讗讜爪专讜转, 讜砖注专 讛诪讚讬, 砖讗讬谞谞讜 注砖讜讬 砖转讬 诪讝讜讝讜转 讜诪砖拽讜祝, 讗诇讗 注砖讜讬 讻讜诇讜 讻转讘谞讬转 讻讬驻讛, 讜砖注专 砖讗讬谞讜 诪拽讜专讛 讻诇诇 讘讙讙, 讜砖注专 砖讗讬谞讜 讙讘讜讛 注砖专讛 讟驻讞讬诐. 讗诪专 诇讬讛 [诇讜] 专讘讗: 驻转讞转 讘砖砖讛, 砖讘专讗砖讬转 讚讘专讬讱 谞拽讘转 讘诪住驻专 讜讗诪专转 砖讬砖讛 砖注专讬诐 讛诐, 讜住诇拽转 [讜讙诪专转] 讘砖讘注讛, 砖讛专讬 讘驻专讟讬讛诐 讗转讛 诪讜爪讗 砖讘注讛!


讗诪专 诇讬讛 [诇讜]: 砖注专 讛诪讚讬 转谞讗讬 [诪讞诇讜拽转 转谞讗讬诐] 讛讬讗 讘讜 讗诐 讚讬谞讜 讻砖注专 诇注谞讬谉 诪讝讜讝讛. 讚转谞讬讗 [砖讻谉 砖谞讬谞讜 讘讘专讬讬转讗]: 讻讬驻讛, 专' 诪讗讬专 诪讞讬讬讘 讘诪讝讜讝讛, 讜讞讻诪讬诐 驻讜讟专讬诐. 讜砖讜讬谉 (讜诪住讻讬诪讬诐) 砖谞讬讛诐 砖讗诐 讬砖 讘专讙诇讛, 讻诇讜诪专 讘讞诇拽 讛讝拽讜祝 砖讘爪讚讬讛 诇驻谞讬 砖诪转拽诪专转 讘专讗砖讛, 注砖专讛 讟驻讞讬诐 砖讞讬讬讘转 讘诪讝讜讝讛, 砖讞诇拽 讝讛 讚讬谞讜 讻诪讝讜讝转 驻转讞. 讗诪专 讗讘讬讬 诇驻专砖 讗转 讛讚注讜转 讘注谞讬谉 讝讛: 讚讻讜诇讬 注诇诪讗 [诇讚注转 讛讻诇] 讙诐 诇专' 诪讗讬专 讜讙诐 诇讞讻诪讬诐, 讗诐 讙讘讜讛讛 讻诇 讗讜转讛 讻讬驻讛 注砖专讛 讟驻讞讬诐 讘诇讘讚 讜讗讬谉 讘专讙诇讛 诇驻谞讬 诪拽讜诐 讛拽讬诪讜专 讙讜讘讛 砖诇砖讛 讟驻讞讬诐 鈥� 讜诇讗讜 [讜诇讗] 讻诇讜诐 讛讬讗, 砖讜讚讗讬 讗讬谉 讝讛 谞讞砖讘 讻驻转讞 讜驻讟讜专讛 诪诪讝讜讝讛. 讗讬 谞诪讬 [讗讜 讙诐 讻谉] 讬砖 讘专讙诇讛 砖诇砖讛 讟驻讞讬诐 讜讗讬谞讛 讙讘讜讛讛 注砖专讛 鈥� 讜诇讗讜 [讜诇讗] 讻诇讜诐 讛讬讗, 诪砖讜诐 砖讗讬谉 讝讛 驻转讞 专讗讜讬.


诇讗 谞讞诇拽讜 讗诇讗 讘讙讘讜讛讛 讻讜诇讛 注砖专讛 讟驻讞讬诐 讜讬砖 讘专讙诇讛 砖诇砖讛 讟驻讞讬诐 讗讘诇 讗讬谉 讘专讞讘讛 砖诇 讛讻讬驻讛 诇讻诇 讙讜讘讛讛 诪专讞讘 讛驻转讜讞 讗专讘注讛 讟驻讞讬诐, 砖讛专讬 拽诪讜专讛 讛讬讗 讘专讗砖讛 讜讛讜诇讻转 讜谞注砖讬转 爪专讛, 讗讘诇 讬砖 讘讛 讘诪拽讜诐 讛拽讬诪讜专 专讜讞讘 诪住驻讬拽 讻讚讬 砖讗驻砖专 讬讛讗 诇讞讜拽 (诇讞转讜讱 讜诇讞拽讜拽) 讜诇讛砖诇讬诪讛 诇讗专讘注讛 讟驻讞讬诐. 讜讘讘注讬讛 讝讜 谞讞诇拽讜; 砖专' 诪讗讬专 住讘专: 讞讜拽拽讬谉 诇讛砖诇讬诐, 讻诇讜诪专: 讻讬讜谉 砖讬砖 诪拽讜诐 讘诪讝讜讝讛 诇讞拽讜拽 砖讬注讜专 驻转讞 讛专讬 讗谞讜 讚谞讬诐 讗讜转讛 讻讗讬诇讜 谞注砖转讛 讻讘专 讞拽讬拽讛 讝讜, 讜诇讻谉 谞讞砖讘转 讻讬驻讛 讝讜 讻讘转 砖讬注讜专 驻转讞 讛专讗讜讬 诇诪讝讜讝讛, 讜专讘谞谉 住讘专讬 [讜讞讻诪讬诐 住讘讜专讬诐]: 讗讬谉 讞讜拽拽讬谉 诇讛砖诇讬诐, 砖讻讬讜谉 砖讘驻讜注诇 专讜讞讘 讛驻转讞 驻讞讜转 诪讗专讘注讛 讟驻讞讬诐, 诇讻讱 讗讬谞讜 谞讞砖讘 讻讗讬诇讜 谞讞拽拽 讜讛讜砖诇诐 诇讗专讘注讛.


讘 转谞讜 专讘谞谉 [砖谞讜 讞讻诪讬诐 讘讘专讬讬转讗]: 讘讬转 讛讻谞住转, 讜讘讬转 讛讗砖讛, 讜讘讬转 讛砖讜转驻讬谉 鈥� 讞讬讬讘转 讘诪讝讜讝讛. 讜转讜讛讬诐: 驻砖讬讟讗 [驻砖讜讟, 诪讜讘谉 诪讗诇讬讜]! 诪讚讜注 讬讬驻讟专讜 讗诇讛 诪诪讝讜讝讛? 讜诪砖讬讘讬诐: 诪讛讜 讚转讬诪讗 [砖转讗诪专]: "讘讬转讱" 谞讗诪专, 讜讛讜讗 诇讛讚讙讬砖 讜诇讗 讘讬转讛 砖诇 讗砖讛, 讜讻谉 "讘讬转讱" 鈥� 讜诇讗 讘转讬讛诐 砖诇 砖讜转驻讬诐, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗讬谉 诇讚讬讬拽 讻讱, 讜讚讬谞诐 诇注谞讬谉 诪讝讜讝讛 讻砖讗专 讘转讬诐.


讜诪拽砖讬诐: 讜讗讬诪讗 讛讻讬 谞诪讬 [讜砖诪讗 讗诪讜专 讻讬 讻讱 讛讜讗 讙诐 讻谉] 讜讚讬讬拽 讗讻谉 讻讱 诪诇砖讜谉 讛讻转讜讘? 讜讚讜讞讬诐: 讗诪专 拽专讗 [讛讻转讜讘] 诪讬讚 诇讗讞专 诪爪讜讜转 诪讝讜讝讛: "诇诪注谉 讬专讘讜 讬诪讬讻诐 讜讬诪讬 讘谞讬讻诐" (讚讘专讬诐 讬讗, 讻讗), 讻砖讻专 注诇 拽讬讜诐 诪爪讜讛 讝讜, 讜讗诐 讬讬驻讟专讜 讗诇讛 诪诪讝讜讝讛 讬砖 诇转诪讜讛: 讜讻讬 讛谞讬 讘注讜 讞讬讬 [讗诇讛, 讛讙讘专讬诐 讜讛讬讞讬讚讬诐, 爪专讬讻讬诐 讞讬讬诐] 讜讛谞讬 诇讗 讘注讜 讞讬讬 [讜讗诇讛, 讛谞砖讬诐 讜讛砖讜转驻讬诐, 讗讬谞诐 爪专讬讻讬诐 讞讬讬诐]?! 讗诇讗 讜讚讗讬 讞讜讘转 诪讝讜讝讛 讛讬讗 诇讻诇 讬砖专讗诇.


讜砖讜讗诇讬诐: 讗诇讗, 讗诐 讻谉, 讛讚讙砖转 讛驻住讜拽 "讘讬转讱" 诇诪讛 诇讬? 砖讛专讬 讛讞讜讘讛 讘讻诇 讘讬转! 讜诪砖讬讘讬诐: 讬砖 诇驻专砖 讻讚讘专讬 专讘讗, 砖讗诪专 专讘讗: "讘讬转讱" 讬砖 诇讚专砖讜 鈥� 讚专讱 讘讬讗转讱, 讘爪讚 砖讘讜 讗转讛 诪转讞讬诇 诇讘讜讗 诇讛讬讻谞住 诇讘讬转 讜讻讬 注拽专 讗讬谞讬砖 [讜讻讗砖专 注讜拽专 讗讚诐] 讗转 专讙诇讬讜 讜驻讜住注 鈥�/span> 讻专注讬讛 讚讬诪讬谞讗 注拽专 讘专讬砖讗 [讗转 专讙诇讜 讛讬诪谞讬转 讛讜讗 注讜拽专 讘专讗砖讜谞讛] 讜讻讬讜谉 砖讚专讱 讛讻谞讬住讛 诇讘讬转 讛讬讗 讘专讙诇讜 讛讬诪谞讬转 讛专讬 砖讝讛讜 讛爪讚 讘讜 拽讜讘注讬诐 讗转 讛诪讝讜讝讛.


讙 讻讬讜谉 砖讛讘讗谞讜 讘专讬讬转讗 讝讜 讘讚讬谞讬 诪讝讜讝讛, 诪讘讬讗讬诐 讘专讬讬转讗 讘谞讜砖讗 讗讞专, 讛讚讜诪讛 诇讝讜 讘讚专讱 诪讚专砖 讛讛诇讻讛. 转谞讬讗 讗讬讚讱 [砖谞讜讬讛 讘专讬讬转讗 讗讞专转]: 讘讬转 讛讻谞住转 讜讘讬转 讛砖讜转驻讬谉 讜讘讬转 讛讗砖讛 诪讟诪讗讬谉 讘谞讙注讬诐 砖讗诐 谞专讗讛 讘讛诐 谞讙注 爪专注转 鈥� 讛专讬 讛诐 诪拽讘诇讬诐 讟讜诪讗讛 讻砖讗专 讘转讬诐. 讜诪拽砖讬诐: 驻砖讬讟讗 [驻砖讜讟, 诪讜讘谉 诪讗诇讬讜]! 讜诪讚讜注 诇讗 讬讛讗 讻谉? 讜诪住讘讬专讬诐: 诪讛讜 讚转讬诪讗 [砖转讗诪专] 讛专讬 谞讗诪专 讘讚讬谞讬 谞讙注讬诐: "讜讘讗 讗砖专 诇讜 讛讘讬转" (讜讬拽专讗 讬讚, 诇讛) 讜谞讜讻诇 诇讜诪专 砖讬砖 讻讗谉 讛讚讙砖讛 诇诪注讟: "诇讜" 鈥� 讜诇讗 诇讛, "诇讜" 鈥� 讜诇讗 诇讛谉, 讜转讜爪讬讗 诪讻诇诇 讟讜诪讗讛 讝讜 讘讬转 讗砖讛 讜讘讬转 讛砖讜转驻讬诐, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗祝 讗诇讜 讘讻诇诇 讚讬谉 讝讛.


讜诪拽砖讬诐: 讜讗讬诪讗 讛讻讬 谞诪讬 [讜讗诪讜专 讻讬 讻讱 讛讜讗 讙诐 讻谉] 讜谞诇诪讚 诪讚讬讜拽 讛诇砖讜谉 砖讗讬谉 讘转讬诐 讗诇讛 诪拽讘诇讬诐 讟讜诪讗转 谞讙注讬诐! 讜诪砖讬讘讬诐: 讗诪专 拽专讗 [讛讻转讜讘]: "讘讘讬转 讗专抓 讗讞讝转讻诐" (讜讬拽专讗 讬讚, 诇讚) 砖诪讚讘专 讘诇砖讜谉 专讘讬诐, 诇诇诪讚谞讜 砖讻诇 讘讬转 讘讬砖专讗诇 砖讬讬讱 讘讚讬谉 讝讛. 讜砖讜讗诇讬诐: 讗诐 讻谉, 讛讛讚讙砖讛 "诇讜" 砖谞讗诪专讛 讘讻转讜讘 "讜讘讗 讗砖专 诇讜 讛讘讬转", 诇诪讛 诇讬? 讜诪砖讬讘讬诐: 讚讘专 讝讛 讘讗 诇诇诪讚谞讜 诇讗 诇注谞讬谉 讛诇讻讛, 讗诇讗 诇讛住讘讬专 讗转 讛讟注诐 诇讘讜讗 讛谞讙注, 砖讚讘专 讝讛 拽讜专讛 诇诪讬 砖诪讬讬讞讚 讘讬转讜 诇讜 讘诇讘讚, 砖讛讜讗 拽诪爪谉 砖讗讬谞讜 专讜爪讛 诇讛砖讗讬诇 讻诇讬讜 诇讗讞专讬诐 讜讗讜诪专 砖讗讬谉 诇讜 讻诇讬诐 讗诇讛 讘讘讬转讜. 讜讻注讜谞砖 讛拽讚讜砖 讘专讜讱 讛讜讗 诪驻专住诪讜 讻砖诪驻谞讛 讗转 讘讬转讜 讻讚讬谉 讘讬转 砖讬砖 讘讜 谞讙注, 讜讛讻诇 专讜讗讬诐 砖讛讬讜 讻诇讬诐 讗诇讛 讘专砖讜转讜. 驻专讟 诇诪砖讗讬诇 讻诇讬讜 诇讗讞专讬诐, 砖讻讬讜谉 砖讗讬谞讜 诪讬讬讞讚 讗转 讘讬转讜 专拽 诇注爪诪讜 鈥� 讗讬谉 谞讙注 讛爪专注转 驻讜讙注 讘讜.


注诇 讘专讬讬转讗 讝讜 砖讜讗诇讬诐 诪爪讚 讗讞专: 讜讘讬转 讛讻谞住转 诪讬 [讛讗诐] 诪讟诪讗 讘谞讙注讬诐? 讜讛转谞讬讗 [讜讛专讬 砖谞讬谞讜 讘讘专讬讬转讗]: 讬讻讜诇 讬讛讬讜 讘转讬 讻谞住讬讜转 讜讘转讬 诪讚专砖讜转 诪讟诪讗讬谉 讘谞讙注讬诐, 转诇诪讜讚 诇讜诪专: "讜讘讗 讗砖专 诇讜 讛讘讬转" 鈥� 诪讬 砖诪讬讜讞讚 诇讜 讛讘讬转 讘讗讜驻谉 驻专讟讬, 讬爪讗讜 讘转讬诐 讗诇讜 砖讗讬谉 诪讬讜讞讚讬谉 诇讜 诇讗讚诐 讗讞讚 讗诇讗 讛诐 专讻讜砖 讛爪讬讘讜专!


讜诪砖讬讘讬诐: 诇讗 拽砖讬讗 [讗讬谉 讝讛 拽砖讛] 诪砖讜诐 砖讬砖 诪讞诇讜拽转 转谞讗讬诐 讘讚讘专. 讛讗 [讘专讬讬转讗 讝讗转] 鈥� 讻砖讬讟转 专' 诪讗讬专, 讛讗 [讘专讬讬转讗 讝讜] 鈥� 专讘谞谉 [讻砖讬讟转 讞讻诪讬诐]. 讚转谞讬讗 [砖讻谉 砖谞讬谞讜 讘讘专讬讬转讗]: 讘讬转 讛讻谞住转 砖讬砖 讘讛 讘讬转 讚讬专讛 诇讞讝谉 (诇砖诪砖) 讘讬转 讛讻谞住转 鈥� 讞讬讬讘 讘诪讝讜讝讛, 砖讛专讬 谞讞砖讘 讻讘讬转 讚讬专讛. 讜砖讗讬谉 讘讛 讘讬转 讚讬专讛 鈥� 专' 诪讗讬专 诪讞讬讬讘, 讜讞讻诪讬诐 驻讜讟专讬谉. 诇诪讚谞讜 诪讻讗谉 砖专' 诪讗讬专 住讘讜专 讻讬 讚讬谉 讘讬转 讛讻谞住转 讻讚讬谉 讘讬转 驻专讟讬, 讜讻砖诐 砖讚讬谉 讝讛 谞讜讙注 诇注谞讬谉 诪讝讜讝讛, 讻谉 讛讚讬谉 讙诐 诇讙讘讬 讟讜诪讗转 谞讙注讬诐.


讜讗讬 讘注讬转 讗讬诪讗 [讜讗诐 转专爪讛 讗诪讜专] 讛住讘专 讗讞专 诇住转讬专讛 讘讬谉 讛讘专讬讬转讜转 讘注谞讬谉 讘讬转 讛讻谞住转, 砖讗驻砖专 诇讜诪专 砖讙诐 讛讗 [讝讜] 讛讘专讬讬转讗 讛讗讜诪专转 砖讘讬转 讛讻谞住转 诪讟诪讗 讜讙诐 讛讗 [讜讝讜] 讛讘专讬讬转讗 讛讗讜诪专转 砖讗讬谞讜 诪讟诪讗 专讘谞谉 [讻砖讬讟转 讞讻诪讬诐] 讛讬讗, 讜诇讗 拽砖讬讗 [讜讗讬谞讜 拽砖讛] 讛讗 [讘专讬讬转讗 讝讜] 砖讗诪专谞讜 砖讛讜讗 诪讟诪讗 鈥� 讚讗讬转 [砖讬砖] 讘讛 讘讬转 讚讬专讛 讻讙讜谉 诇诪讙讜专讬 讛砖诪砖, 讛讗 [讘专讬讬转讗 讝讜] 砖讗讬谞讜 诪讟诪讗 鈥� 讚诇讬转 [砖讗讬谉] 讘讛 讘讬转 讚讬专讛.


讜讗讬 讘注讬转 讗讬诪讗 [讜讗诐 转专爪讛 讗诪讜专] 诇讬讬砖讘 讗转 讛住转讬专讛 讘讚专讱 谞讜住驻转: 讛讗 讜讛讗 讚诇讬转 [讝讜 讜讝讜 诪讚讜讘专 砖讗讬谉] 讘讛 讘讬转 讚讬专讛

